title: Vykonávacie nariadenie Komisie (EÚ) 2020/1397 z 5. októbra 2020 o obnovení povolenia a rozšírení používania L-izoleucínu produkovaného Escherichia coli FERM ABP-10641 ako výživnej doplnkovej látky a o povolení L-izoleucínu produkovaného Corynebacterium glutamicum KCCM 80189 ako kŕmnej doplnkovej látky pre všetky druhy zvierat, ktorým sa zrušuje nariadenie (EÚ) č. 348/2010 (Text s významom pre EHP)

text:
                  6.10.2020

                  SK

                  Úradný vestník Európskej únie

                  L 324/19

         VYKONÁVACIE NARIADENIE KOMISIE (EÚ) 2020/1397
         z 5. októbra 2020
         o obnovení povolenia a rozšírení používania L-izoleucínu produkovaného Escherichia coli FERM ABP-10641 ako výživnej doplnkovej látky a o povolení L-izoleucínu produkovaného Corynebacterium glutamicum KCCM 80189 ako kŕmnej doplnkovej látky pre všetky druhy zvierat, ktorým sa zrušuje nariadenie (EÚ) č. 348/2010
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     L-izoleucín produkovaný Escherichia coli FERM ABP-10641 bol nariadením Komisie (EÚ) č. 348/2010 (2) povolený na obdobie 10 rokov ako kŕmna doplnková látka pre všetky druhy zvierat.

                     (3)

                     V súlade s článkom 14 nariadenia (ES) č. 1831/2003 bola predložená žiadosť o obnovenie povolenia L-izoleucínu produkovaného Escherichia coli FERM ABP-10641 ako kŕmnej doplnkovej látky pre všetky druhy zvierat a o zaradenie tejto doplnkovej látky do kategórie doplnkových látok „výživné doplnkové látky“ a funkčnej skupiny „aminokyseliny, ich soli a analógy“. K žiadosti boli priložené údaje a doklady vyžadované podľa článku 14 ods. 2 nariadenia (ES) č. 1831/2003. Okrem toho sa v žiadosti v súlade s článkom 7 nariadenia (ES) č. 1831/2003 požaduje, aby sa povolilo použitie L izoleucínu produkovaného Escherichia coli FERM ABP-10641 v rámci kategórie doplnkových látok „výživné doplnkové látky“ a funkčnej skupiny „aminokyseliny, ich soli a analógy“ vo vode na napájanie pre všetky druhy zvierat a použitie v krmivách so zaradením do kategórie doplnkových látok „senzorické doplnkové látky“ a funkčnej skupiny „aromatické zlúčeniny“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (4)

                     V súlade s článkom 7 nariadenia (ES) č. 1831/2003 bola predložená žiadosť o povolenie L-izoleucínu produkovaného Corynebacterium glutamicum KCCM 80 189 ako kŕmnej doplnkovej látky na použitie v krmivách a vo vode na napájanie pre všetky druhy zvierat. Žiadosť sa týka povolenia L-izoleucínu produkovaného Corynebacterium glutamicum KCCM 80 189 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“, funkčnej skupiny „aminokyseliny, ich soli a analógy“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (5)

                     Európsky úrad pre bezpečnosť potravín (ďalej len „úrad“) v stanoviskách z 28. januára 2020 (3)
                        , (4) skonštatoval, že L-izoleucín produkovaný Escherichia coli FERM ABP-10641 alebo Corynebacterium glutamicum KCCM 80 189 nemá za navrhovaných podmienok použitia negatívny účinok na zdravie zvierat, zdravie spotrebiteľov ani životné prostredie. Takisto dospel k záveru, že L-izoleucín produkovaný Escherichia coli FERM ABP-10641 je pre osoby, ktoré s doplnkovou látkou manipulujú, nebezpečný pri vdychovaní. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov tejto doplnkovej látky. V prípade L-izoleucínu produkovaného Corynebacterium glutamicum KCCM 80 189 neboli uvedené žiadne negatívne účinky z hľadiska bezpečnosti používateľov. Úrad takisto dospel k záveru, že táto doplnková látka je účinným zdrojom esenciálnej aminokyseliny izoleucín pre neprežúvavé zvieratá a ak má byť doplnkový L-izoleucín plne účinný u prežúvavcov, mal by byť chránený pred rozkladom v bachore. Úrad vyjadril obavy o bezpečnosť simultánneho perorálneho podávania aminokyseliny vo vode na napájanie a v krmive. Úrad však nenavrhol maximálny obsah L-izoleucínu. Preto je v prípade pridávania L-izoleucínu vodou na napájanie vhodné upozorniť používateľa na to, že treba zohľadniť podiel tejto látky na príjme všetkých esenciálnych a podmienečne esenciálnych aminokyselín.

                     (6)

                     S cieľom umožniť lepšiu kontrolu používania L-izoleucínu ako arómy by sa mali stanoviť obmedzenia a podmienky. V prípade používania L-izoleucínu ako arómy by sa na etikete mal uvádzať odporúčaný obsah. Ak sa tento obsah prekročí, na etikete premixov by sa mali uviesť určité informácie. Pokiaľ ide o použitie L-izoleucínu ako arómy, úrad uvádza, že pri používaní látky v odporúčaných dávkach nie je potrebné ďalšie preukazovanie účinnosti. Používanie L-izoleucínu ako aromatickej zlúčeniny vo vode na napájanie nie je povolené. To, že použitie L-izoleucínu ako arómy vo vode na napájanie nie je povolené, nevylučuje používanie tejto látky v kŕmnych zmesiach podávaných vodou.

                     (7)

                     Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnej doplnkovej látky v krmive predložené referenčným laboratóriom zriadeným nariadením (ES) č. 1831/2003.

                     (8)

                     Z posúdenia L-izoleucínu produkovaného Escherichia coli FERM ABP-10641 a Corynebacterium glutamicum KCCM 80 189 vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Preto by sa používanie tejto doplnkovej látky malo povoliť podľa prílohy k tomuto nariadeniu.

                     (9)

                     V dôsledku obnovenia povolenia L-izoleucínu produkovaného Escherichia coli FERM ABP-10641 ako kŕmnej doplnkovej látky za podmienok stanovených v prílohe k tomuto nariadeniu by sa nariadenie (EÚ) č. 348/2010 malo zrušiť.

                     (10)

                     Keďže neexistujú bezpečnostné dôvody na okamžité uplatňovanie zmien podmienok povolenia pre L-izoleucín produkovaný Escherichia coli FERM ABP-10641, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z obnovenia povolenia.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Povolenie L-izoleucínu produkovaného Escherichia coli FERM ABP-10641, ktorý patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v prílohe obnovuje a rozširuje o používanie vo vode na napájanie.
               L-izoleucín produkovaný Escherichia coli FERM ABP-10641, ktorý patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v prílohe povoľuje ako doplnková látka vo výžive zvierat.

               2.   L-izoleucín produkovaný Corynebacterium glutamicum KCCM 80 189, ktorý patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v prílohe povoľuje ako doplnková látka vo výžive zvierat.

            Článok 2

               1.   L-izoleucín produkovaný Escherichia coli FERM ABP-10641, ako aj premixy obsahujúce uvedenú látku vyrobené a označené pred 26. aprílom 2021 v súlade s pravidlami platnými pred 26. októbrom 2020, možno naďalej uvádzať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce L-izoleucín produkovaný Escherichia coli FERM ABP-10641, ktoré sú vyrobené a označené pred 26. októbrom 2021 v súlade s pravidlami platnými pred 26. októbrom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na produkciu potravín.

               3.   Kŕmne suroviny a kŕmne zmesi obsahujúce L-izoleucín produkovaný Escherichia coli FERM ABP-10641, ktoré sú vyrobené a označené pred 26. októbrom 2022 v súlade s pravidlami platnými pred 26. októbrom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na produkciu potravín.

            Článok 3
            Nariadenie (EÚ) č. 348/2010 sa zrušuje.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. októbra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (EÚ) č. 348/2010 z 23. apríla 2010 o povolení L-izoleucínu ako kŕmnej doplnkovej látky pre všetky druhy zvierat (Ú. v. EÚ L 104, 24.4.2010, s. 29).

            (3)  Vestník EFSA (EFSA Journal) (2020) 18(2):6022.

            (4)  Vestník EFSA (EFSA Journal) (2020) 18(2):6021.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: aminokyseliny, ich soli a analógy.

                        3c381

                        –

                        L-izoleucín

                           Zloženie doplnkovej látky:

                        prášok s minimálnym obsahom L-izoleucínu 93,4 % (na báze sušiny)

                        všetky druhy zvierat

                        –

                        –

                        –

                                    1.

                                    L-izoleucín možno uvádzať na trh a používať ako doplnkovú látku vo forme prípravku.

                                    2.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení a vo vode.

                                    3.

                                    Doplnková látka sa môže používať vo vode na napájanie.

                                    4.

                                    Vyhlásenie na označení doplnkovej látky a premixu:

                                                —

                                                „Pri pridávaní L-izoleucínu, najmä vodou na napájanie, by sa mali zohľadniť všetky esenciálne a podmienečne esenciálne aminokyseliny, aby sa zachovala vyváženosť.“

                                                —

                                                Obsah L-izoleucínu.

                                    5.

                                    Obsah endotoxínov v doplnkovej látke a jej potenciálna prašnosť musia zaručovať maximálnu expozíciu endotoxínom v hodnote 1600 IU endotoxínov na m3 vzduchu  (3).

                                    6.

                                    Pre používateľov doplnkovej látky a premixu stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premix sa musia používať s osobnými ochrannými prostriedkami.

                        26. 10. 2030

                           Charakteristika účinnej látky:

                        L-izoleucín získaný fermentáciou s Escherichia coli FERM ABP-10641
                        Názov IUPAC: kyselina (2S,3S)-2-amino-3-metylpentánová
                        Chemický vzorec: C6H13NO2
                        Číslo CAS: 73-32-5

                           Analytická metóda
                            (1)

                        Na identifikáciu L-izoleucínu v kŕmnej doplnkovej látke:

                                    —

                                    monografia o L-izoleucíne v Kódexe chemických látok v potravinách (Food Chemical Codex).

                              Na kvantifikáciu izoleucínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu izoleucínu v premixoch:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie (ES) č. 152/2009  (2) (príloha III, časť F).

                              Na kvantifikáciu izoleucínu v kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie (ES) č. 152/2009 (príloha III, časť F).

                              Na kvantifikáciu izoleucínu vo vode:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                        3c383

                        –

                        L-izoleucín

                           Zloženie doplnkovej látky:

                        prášok s minimálnym obsahom L-izoleucínu 90 %

                        všetky druhy zvierat

                        –

                        –

                        –

                                    1.

                                    L-izoleucín možno uvádzať na trh a používať ako doplnkovú látku vo forme prípravku.

                                    2.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení a vo vode.

                                    3.

                                    Doplnková látka sa môže používať vo vode na napájanie.

                                    4.

                                    Vyhlásenie na označení doplnkovej látky a premixu:

                                                —

                                                „Pri pridávaní L-izoleucínu, najmä vodou na napájanie, by sa mali zohľadniť všetky esenciálne a podmienečne esenciálne aminokyseliny, aby sa zachovala vyváženosť.“

                                                —

                                                Obsah L-izoleucínu.

                        26. 10. 2030

                           Charakteristika účinnej látky:

                        L-izoleucín získaný fermentáciou s Corynebacterium glutamicum KCCM 80 189
                        Názov IUPAC: kyselina (2S,3S)-2-amino-3-metylpentánová
                        Chemický vzorec: C6H13NO2
                        Číslo CAS: 73-32-5

                           Analytická metóda
                            (1)

                        Na identifikáciu L-izoleucínu v kŕmnej doplnkovej látke:

                                    —

                                    monografia o L-izoleucíne v Kódexe chemických látok v potravinách (Food Chemical Codex).

                              Na kvantifikáciu izoleucínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu izoleucínu v premixoch:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie (ES) č. 152/2009 (príloha III, časť F).

                              Na kvantifikáciu izoleucínu v kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie (ES) č. 152/2009 (príloha III, časť F).

                              Na kvantifikáciu izoleucínu vo vode:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                           Kategória senzorických doplnkových látok. Funkčná skupina: aromatické zlúčeniny.

                        3c381

                        –

                        L-izoleucín

                           Zloženie doplnkovej látky:

                        prášok s minimálnym obsahom L-izoleucínu 93,4 % (na báze sušiny)

                        všetky druhy zvierat

                        –

                        –

                                    1.

                                    L-izoleucín možno uvádzať na trh a používať ako doplnkovú látku vo forme prípravku.

                                    2.

                                    Doplnková látka sa pridáva do krmiva vo forme premixu.

                                    3.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    4.

                                    Na etikete doplnkovej látky sa musí uvádzať: „Odporúčaný maximálny obsah účinnej látky v kompletnom krmive s obsahom vlhkosti 12 %: 25 mg/kg.“

                                    5.

                                    Na etikete premixov sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 25 mg/kg.

                                    6.

                                    Obsah endotoxínov v doplnkovej látke a jej potenciálna prašnosť musia zaručovať maximálnu expozíciu endotoxínom v hodnote 1 600  IU endotoxínov na m3 vzduchu  (3).

                                    7.

                                    Pre používateľov doplnkovej látky a premixu stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premix sa musia používať s osobnými ochrannými prostriedkami.

                        26. 10. 2030

                           Charakteristika účinnej látky:

                        L-izoleucín získaný fermentáciou s Escherichia coli FERM ABP-10641
                        Názov IUPAC: kyselina (2S,3S)-2-amino-3-metylpentánová
                        Chemický vzorec: C6H13NO2
                        Číslo CAS: 73-32-5

                           Analytická metóda
                            (1)

                        Na identifikáciu L-izoleucínu v kŕmnej doplnkovej látke:

                                    —

                                    monografia o L-izoleucíne v Kódexe chemických látok v potravinách (Food Chemical Codex).

                              Na kvantifikáciu izoleucínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu izoleucínu v premixoch:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie (ES) č. 152/2009 (príloha III, časť F).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (2)  Nariadenie Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (Ú. v. EÚ L 54, 26.2.2009, s. 1).

               (3)  Expozícia vypočítaná na základe hladiny endotoxínov a potenciálnej prašnosti doplnkovej látky metódou, ktorú používa EFSA [Vestník EFSA (EFSA Journal) (2020) 18(2):6022]; analytická metóda: Európsky liekopis 2.6.14. (bakteriálne endotoxíny).


title: Vykonávacie nariadenie Komisie (EÚ) 2020/1399 z 5. októbra 2020 o povolení butylovaného hydroxyanizolu ako kŕmnej doplnkovej látky pre všetky druhy zvierat okrem mačiek (Text s významom pre EHP)

text:
                  6.10.2020

                  SK

                  Úradný vestník Európskej únie

                  L 324/29

         VYKONÁVACIE NARIADENIE KOMISIE (EÚ) 2020/1399
         z 5. októbra 2020
         o povolení butylovaného hydroxyanizolu ako kŕmnej doplnkovej látky pre všetky druhy zvierat okrem mačiek
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Butylovaný hydroxyanizol bol v súlade so smernicou Rady 70/524/EHS povolený bez časového obmedzenia ako kŕmna doplnková látka pre všetky druhy zvierat. Uvedená doplnková látka bola následne zapísaná do registra kŕmnych doplnkových látok ako existujúci výrobok, a to v súlade s článkom 10 ods. 1 nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie butylovaného hydroxyanizolu ako kŕmnej doplnkovej látky pre všetky druhy zvierat. Žiadateľ neskôr stiahol žiadosť týkajúcu sa mačiek.

                     (4)

                     Žiadateľ požiadal o zaradenie uvedenej doplnkovej látky do kategórie doplnkových látok „technologické doplnkové látky“ a funkčnej skupiny „antioxidanty“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (5)

                     Európsky úrad pre bezpečnosť potravín (ďalej len „úrad“) v stanoviskách zo 6. marca 2018 (3) a z 12. novembra 2019 (4) skonštatoval, že butylovaný hydroxyanizol nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že uvedená doplnková látka by sa mala považovať za dráždivú pre pokožku a oči a za potenciálny kožný senzibilizátor. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad takisto dospel k záveru, že vzhľadom na to, že butylovaný hydroxyanizol je v porovnateľných prípustných množstvách povolený ako antioxidant na použitie v potravinách, nevyžadujú sa žiadne štúdie na preukázanie účinnosti butylovaného hydroxyanizolu ako antioxidantu v krmivách pre všetky druhy zvierat. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metódach analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                     (6)

                     Z posúdenia butylovaného hydroxyanizolu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie butylovaného hydroxyanizolu by sa preto malo povoliť podľa prílohy k tomuto nariadeniu.

                     (7)

                     Keďže neexistujú bezpečnostné dôvody na okamžité uplatňovanie zmien podmienok povolenia butylovaného hydroxyanizolu, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „technologické doplnkové látky“ a do funkčnej skupiny „antioxidanty“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Prechodné opatrenia

               1.   Látka špecifikovaná v prílohe, ako aj premixy obsahujúce uvedenú látku vyrobené a označené pred 26. aprílom 2021 v súlade s pravidlami platnými pred 26. októbrom 2020 možno naďalej uvádzať na trh a používať až do vyčerpania existujúcich zásob.

               2.   Kŕmne zmesi a kŕmne suroviny obsahujúce látku špecifikovanú v prílohe, ktoré sú vyrobené a označené pred 26. októbrom 2021 v súlade s pravidlami platnými pred 26. októbrom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na výrobu potravín.

               3.   Kŕmne zmesi a kŕmne suroviny obsahujúce látku špecifikovanú v prílohe, ktoré sú vyrobené a označené pred 26. októbrom 2022 v súlade s pravidlami platnými pred 26. októbrom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na výrobu potravín.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. októbra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2018) 16(3):5215.

            (4)  Vestník EFSA (EFSA Journal) (2019) 17(12):5913.

            PRÍLOHA

                           Identifikačné číslo doplnkovej látky

                           Doplnková látka

                           Chemické zloženie, opis, metódy analýzy

                           Druh alebo kategória zvierat

                           Maximálny vek

                           Minimálny obsah

                           Maximálny obsah

                           Iné ustanovenia

                           Koniec platnosti povolenia

                           v mg účinnej látky/kg kompletného krmiva s obsahom vlhkosti 12 %

                           Kategória technologických doplnkových látok. Funkčná skupina: antioxidanty.

                        1b320

                        Butylovaný hydroxyanizol

                           Zloženie doplnkovej látky:

                        butylovaný hydroxyanizol (BHA)
                        (≥ 98,5 %)
                        tuhá voskovitá forma

                        všetky druhy zvierat okrem mačiek

                        –

                        –

                        150

                                    1.

                                    V návode na použitie doplnkovej látky a premixu sa musia uvádzať podmienky skladovania.

                                    2.

                                    BHA sa môže používať v kombinácii s butylovaným hydroxytoluénom maximálne do 150 mg zmesi/kg kompletného krmiva.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        26. 10. 2030

                           Charakteristika účinnej látky:

                        zmes:

                                    —

                                    2-terc-butyl-4-hydroxyanizolu

                                    —

                                    3-terc-butyl-4-hydroxyanizolu (≥ 85 %)

                              Číslo CAS: 25013-16-5
                        C11H16O2

                           Analytická metóda
                            (1)

                        Na kvantifikáciu BHA v kŕmnej doplnkovej látke:

                                    —

                                    plynová chromatografia s plameňovou-ionizačnou detekciou (GC-FID, metóda FCC7).

                              Na kvantifikáciu BHA v premixoch a krmivách:

                                    —

                                    vysokoúčinná kvapalinová chromatografia s reverznou fázou spolu s detekciou v ultrafialovom diódovom poli (RP-HPLC-UV-DAD, 285 nm).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1400 z 5. októbra 2020 o povolení etylesteru kyseliny β-apo-8’-karoténovej ako kŕmnej doplnkovej látky pre kurčatá vo výkrme, nosnice a menej významné druhy hydiny na znášku a výkrm (Text s významom pre EHP)

text:
                  6.10.2020

                  SK

                  Úradný vestník Európskej únie

                  L 324/32

         VYKONÁVACIE NARIADENIE KOMISIE (EÚ) 2020/1400
         z 5. októbra 2020
         o povolení etylesteru kyseliny β-apo-8’-karoténovej ako kŕmnej doplnkovej látky pre kurčatá vo výkrme, nosnice a menej významné druhy hydiny na znášku a výkrm
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2) a v článku 4 uvedeného nariadenia povolenie nového použitia doplnkovej látky.

                     (2)

                     Etylester kyseliny β-apo-8’-karoténovej bol v súlade so smernicou 70/524/EHS povolený bez časového obmedzenia ako kŕmna doplnková látka pre hydinu, ktorá patrí do skupiny „farbivá vrátane pigmentov“ pod položku „karotenoidy a xantofyly“. Doplnková látka bola v súlade s článkom 10 ods. 1 písm. b) nariadenia (ES) č. 1831/2003 následne zapísaná do registra kŕmnych doplnkových látok ako existujúci výrobok.

                     (3)

                     V súlade s článkom 4 a článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o povolenie etylesteru kyseliny β-apo-8’-karoténovej vo vode na napájanie a o prehodnotenie etylesteru kyseliny β-apo-8’-karoténovej ako kŕmnej doplnkovej látky pre kurčatá vo výkrme, nosnice a menej významné druhy hydiny na znášku a výkrm. Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a funkčnej skupiny „farbivá“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanoviskách z 8. marca 2016 (3) a z 12. novembra 2019 (4) skonštatoval, že etylester kyseliny β-apo-8’-karoténovej nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že etylester kyseliny β-apo-8’-karoténovej nie je dráždivý pre pokožku a oči a nie je kožným senzibilizátorom. V prípade inhalačnej toxicity etylesteru kyseliny β-apo-8’-karoténovej nemohol úrad dospieť k záveru, pokiaľ ide o riziko pre používateľov pri vdychovaní. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí. Úrad ďalej dospel k záveru, že uvedená doplnková látka je účinná, pokiaľ ide o sfarbovanie potravín živočíšneho pôvodu. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom Európskej únie, zriadeným nariadením (ES) č. 1831/2003.

                     (5)

                     Pokiaľ ide o používanie vo vode na napájanie, Komisia sa domnieva, že súbežné používanie prídavnej látky vo vode na napájanie a v krmive sa ťažko riadi, keďže existujú maximálne mnoýstvá z dôvodu bezpečnosti a existujú aj iné prídavné látky obsahujúce xantofyly a karotenoidy, ktoré sa môžu používať v krmivách. Súbežné používanie etylesteru kyseliny β-apo-8’-karoténovej vo vode na napájanie a v krmive zvyšuje počet spôsobov podávania a riziko prekročenia maximálnych množstiev povolených pre prídavné látky obsahujúce karotenoidy a xantofyly. Preto by sa použitie vo vode na napájanie malo zamietnuť.

                     (6)

                     Z posúdenia vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie etylesteru kyseliny β-apo-8’-karoténovej by sa preto malo povoliť podľa prílohy k tomuto nariadeniu.

                     (7)

                     Keďže neexistujú bezpečnostné dôvody na okamžité uplatňovanie zmien podmienok povolenia, pokiaľ ide o príslušnú látku, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa za podmienok stanovených v uvedenej prílohe povoľuje ako kŕmna doplnková látka vo výžive zvierat.

            Článok 2
            Povolená látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa nesmie používať vo vode na napájanie.

            Článok 3

               1.   Látky uvedené v prílohe a premixy obsahujúce uvedené látky vyrobené a označené pred 26. aprílom 2021 v súlade s pravidlami platnými pred 26. októbrom 2020 možno naďalej uvádzať na trh a používať do 26. októbra 2021.

               2.   Kŕmne zmesi a kŕmne suroviny obsahujúce látky uvedené v prílohe, ktoré sú vyrobené a označené 26. októbrom 2021 v súlade s pravidlami platnými pred 26. októbrom 2020, možno naďalej uvádzať na trh a používať do 26. apríla 2022.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. októbra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2016) 14(4):4439.

            (4)  Vestník EFSA (EFSA Journal) (2019) 17(12):5911.

            PRÍLOHA

                           Identifikačné číslo doplnkovej látky

                           Doplnková látka

                           Zloženie, chemický vzorec, opis, analytická metóda

                           Druh alebo kategória zvierat

                           Maximálny vek

                           Minimálny obsah

                           Maximálny obsah

                           Maximálne limity rezíduí

                           Iné ustanovenia

                           Koniec platnosti povolenia

                           v mg účinnej látky/kg kompletného krmiva s obsahom vlhkosti 12 %

                           Kategória senzorických doplnkových látok. Funkčná skupina: farbivá, ii) látky, ktoré pri podávaní zvieratám sfarbujú potraviny živočíšneho pôvodu

                        2a160f

                        Etylester kyseliny β-apo-8’-karoténovej

                           Zloženie doplnkovej látky:

                        etylester kyseliny β-apo-8’-karoténovej
                        trifenylfosfínoxid (TFFO) ≤ 100 mg/kg.

                        kurčatá vo výkrme a menej významné druhy hydiny vo výkrme

                        –

                        –

                        15

                                    —

                                    20 mg β-apo-8-esteru/kg vaječného žĺtka (vlhké tkanivo)

                                    —

                                    8 mg β-apo-8-esteru/kg pečene (vlhké tkanivo)

                                    —

                                    2,5 mg β-apo-8-esteru/kg kože/tuku (vlhké tkanivo)

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Etylester kyseliny β-apo-8’-karoténovej sa musí uvádzať na trh a používať ako doplnková látka vo forme prípravku.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu očí, pokožky a ochrannej dýchacej masky.

                        26. 10. 2030

                           Charakteristika účinnej látky:

                        etylester kyseliny β-apo-8’-karoténovej
                        Chemický vzorec: C32H44O2

                        Číslo CAS: 1109-11-1
                        tuhá forma vyrobená chemickou syntézou
                        Kritériá čistoty: ≥ 97 % všetkých izomérov.

                        nosnice a menej významné druhy hydiny na znášku

                        –

                        –

                        5

                           Analytická metóda

                                    —

                                    Na kvantifikáciu etylesteru kyseliny β-apo-8’-karoténovej v kŕmnej doplnkovej látke: spektrofotometria pri 446 nm.

                                    —

                                    Na kvantifikáciu etylesteru kyseliny β-apo-8’-karoténovej v premixoch a krmivách: vysokoúčinná kvapalinová chromatografia na normálnych fázach spojená s viditeľnou detekciou (NP-HPLC-VIS, 446 nm)

                        –

                        –


title: Vykonávacie nariadenie Komisie (EÚ) 2020/1406 z 2. októbra 2020, ktorým sa stanovujú vykonávacie technické predpisy, pokiaľ ide o postupy výmeny informácií a spolupráce medzi príslušnými orgánmi, orgánom ESMA, Komisiou a ďalšími subjektmi podľa článku 24 ods. 2 a článku 25 nariadenia Európskeho parlamentu a Rady (EÚ) č. 596/2014 o zneužívaní trhu a formuláre na takúto výmenu informácií a spoluprácu (Text s významom pre EHP)

text:
                  7.10.2020

                  SK

                  Úradný vestník Európskej únie

                  L 325/7

         VYKONÁVACIE NARIADENIE KOMISIE (EÚ) 2020/1406
         z 2. októbra 2020,
         ktorým sa stanovujú vykonávacie technické predpisy, pokiaľ ide o postupy výmeny informácií a spolupráce medzi príslušnými orgánmi, orgánom ESMA, Komisiou a ďalšími subjektmi podľa článku 24 ods. 2 a článku 25 nariadenia Európskeho parlamentu a Rady (EÚ) č. 596/2014 o zneužívaní trhu a formuláre na takúto výmenu informácií a spoluprácu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu) a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (1), a najmä na jeho článok 24 ods. 3 tretí pododsek a článok 25 ods. 9 tretí pododsek,
         keďže:

                     (1)

                     V článku 24 ods. 2 nariadenia (EÚ) č. 596/2014 sa vyžaduje, aby príslušné orgány poskytli Európskemu orgánu pre cenné papiere a trhy (ESMA) všetky informácie potrebné na plnenie jeho povinností v súlade s článkom 35 nariadenia Európskeho parlamentu a Rady (EÚ) č. 1095/2010 (2). V článku 25 nariadenia (EÚ) č. 596/2014 sa od príslušných orgánov vyžaduje, aby spolupracovali a vymieňali si informácie medzi sebou navzájom a s orgánom ESMA, Komisiou (v súvislosti s komoditami, ktorými sú poľnohospodárske výrobky uvedené v prílohe I k zmluve), Agentúrou pre spoluprácu regulačných orgánov v oblasti energetiky (ACER) a národnými regulačnými orgánmi (v súvislosti s veľkoobchodnými energetickými produktmi), ako aj s príslušnými národnými regulačnými orgánmi a regulačnými orgánmi tretích krajín zodpovednými za súvisiace spotové trhy vrátane, pokiaľ ide o emisné kvóty, aukčného kontrolóra a príslušných orgánov, správcov registrov vrátane hlavného správcu a ostatných orgánov verejnej moci zodpovedných za dohľad nad systémom obchodovania s emisnými kvótami skleníkových plynov.

                     (2)

                     Vykonávacím nariadením Komisie (EÚ) 2018/292 (3) sa už zaviedli postupy a formuláre na výmenu informácií a pomoc medzi príslušnými orgánmi podľa článku 25 nariadenia (EÚ) č. 596/2014. Očakáva sa, že sa stanovia osobitné pravidlá, pokiaľ ide o spoluprácu s regulačnými orgánmi tretích krajín zodpovednými za súvisiace spotové trhy. Toto nariadenie by preto malo pokrývať spoluprácu a výmenu informácií s orgánom ESMA podľa článku 24 ods. 2 uvedeného nariadenia a spoluprácu s ďalšími subjektmi podľa článku 25 uvedeného nariadenia.

                     (3)

                     Informácie by sa za normálnych okolností mali vymieňať písomne. V náležitých prípadoch by však mala byť možná ústna komunikácia, a to najmä pred zaslaním písomnej žiadosti o spoluprácu alebo výmenu informácií, s cieľom poskytnúť informácie o pripravovanej žiadosti o spoluprácu alebo diskutovať o prípadných otázkach, ktoré by mohli sťažiť vykonanie uvedenej žiadosti. V naliehavých prípadoch by malo byť tiež možné požiadať o spoluprácu ústne, a to za predpokladu, že takáto naliehavosť nie je spôsobená iba oneskorením žiadajúcej strany.

                     (4)

                     Aby dožiadaný orgán mohol žiadosť ľahko a účinne spracovať, žiadosť by mala obsahovať dostatočné informácie o predmete spolupráce vrátane dôvodov žiadosti a jej kontextu. Ak sú požadované informácie nevyhnutné na to, aby žiadajúci orgán mohol plniť svoje povinnosti, nemalo by sa za podmienku poskytnutia pomoci tomuto orgánu považovať to, že uvedie skutočnosti vyvolávajúce podozrenie.

                     (5)

                     Ak orgán ESMA a agentúra ACER spoločne určia bezpečné komunikačné rozhranie, ktoré majú príslušné orgány a orgán ESMA používať na výmenu informácií s agentúrou ACER a národnými regulačnými orgánmi, používanie tohto konkrétneho rozhrania by sa malo na príslušné uvedené účely vyžadovať.

                     (6)

                     Postupmi a formulármi na výmenu informácií a na zabezpečenie spolupráce by sa malo zaistiť, aby všetky vymieňané alebo postúpené informácie zostali dôverné a aby sa dodržiavali pravidlá týkajúce sa spracúvania osobných údajov a voľného pohybu osobných údajov.

                     (7)

                     Toto nariadenie vychádza z návrhu vykonávacích technických predpisov, ktoré orgán ESMA predložil Komisii.

                     (8)

                     Orgán ESMA nevykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, ani neanalyzoval potenciálne súvisiace náklady a prínosy vyplývajúce zo zavedenia postupov a formulárov, ktoré majú používať orgány a subjekty, na ktoré sa vzťahuje toto nariadenie, keďže by to bolo neprimerané vzhľadom na rozsah a vplyv tohto návrhu vykonávacích technických predpisov, pričom bral do úvahy, že toto nariadenie sa bude týkať iba uvedených orgánov a subjektov, a nie účastníkov trhu.

                     (9)

                     Orgán ESMA požiadal o stanovisko Skupinu zainteresovaných strán v oblasti cenných papierov a trhov zriadenú v súlade s článkom 37 nariadenia (EÚ) č. 1095/2010,

               PRIJALA TOTO NARIADENIE:

            Článok 1
            Rozsah pôsobnosti
            Toto nariadenie sa vzťahuje na spoluprácu a výmenu informácií medzi nasledujúcimi orgánmi (v tomto nariadení uvádzané ako „vymedzené orgány“) podľa týchto ustanovení:

                        a)

                        medzi príslušnými orgánmi a orgánom ESMA podľa článku 24 ods. 2 alebo článku 25 ods. 1, 5 alebo 7 nariadenia (EÚ) č. 596/2014;

                        b)

                        medzi príslušnými orgánmi a Komisiou podľa článku 25 ods. 1 druhého pododseku uvedeného nariadenia v súvislosti s komoditami, ktorými sú poľnohospodárske výrobky;

                        c)

                        medzi príslušnými orgánmi a Agentúrou pre spoluprácu regulačných orgánov v oblasti energetiky (ACER) alebo národnými regulačnými orgánmi podľa článku 25 ods. 3 alebo 5 uvedeného nariadenia v súvislosti s veľkoobchodnými energetickými produktmi;

                        d)

                        medzi orgánom ESMA a agentúrou ACER alebo národnými regulačnými orgánmi podľa článku 25 ods. 3 a 5 uvedeného nariadenia v súvislosti s veľkoobchodnými energetickými produktmi;

                        e)

                        medzi príslušnými orgánmi a príslušnými národnými regulačnými orgánmi zodpovednými za súvisiace spotové trhy podľa článku 25 ods. 8 prvého pododseku uvedeného nariadenia;

                        f)

                        medzi príslušnými orgánmi a subjektmi uvedenými v článku 25 ods. 8 druhom pododseku písm. a) a b) uvedeného nariadenia v súvislosti s emisnými kvótami.

            Článok 2
            Vymedzenie pojmu
            Na účely tohto nariadenia sú „elektronické prostriedky“ elektronické zariadenia na spracovanie (vrátane digitálnej kompresie), uloženie a prenos dát pomocou káblových, rádiových a optických technológií či iných elektromagnetických prostriedkov.

            Článok 3
            Kontaktné miesta

               1.   Orgán ESMA požiada do 26. novembra 2020 všetky ostatné vymedzené orgány, aby mu poskytli podrobné údaje o jednom alebo viacerých kontaktných miestach, ktoré uvedené orgány určili na účely spolupráce a výmeny informácií podľa článkov 24 a 25 nariadenia (EÚ) č. 596/2014, a aby ho informovali o všetkých následných zmenách týchto údajov.

               2.   Orgán ESMA požiada všetky ostatné vymedzené orgány, aby aspoň raz za rok potvrdili alebo aktualizovali údaje, ktoré poskytujú podľa odseku 1.

               3.   Orgán ESMA vedie aktualizovaný zoznam údajov poskytnutých alebo aktualizovaných podľa odsekov 1 a 2 spolu s údajmi o svojich vlastných kontaktných miestach určených na účely tohto nariadenia a rozposiela tento aktualizovaný zoznam všetkým ostatným vymedzeným orgánom.

               4.   Najnovší zoznam rozposlaný podľa odseku 3 používajú vymedzené orgány na účely spolupráce a výmeny informácií, ktoré patria do rozsahu pôsobnosti tohto nariadenia.

            Článok 4
            Komunikačné prostriedky

               1.   Pokiaľ nie je v tomto nariadení uvedené inak, akákoľvek komunikácia, ktorá sa má vykonať na účely spolupráce alebo výmeny informácií, ktoré patria do rozsahu pôsobnosti tohto nariadenia, sa vykonáva buď poštou, faxom alebo elektronickými prostriedkami.

               2.   Pri určení najvhodnejších spôsobov komunikácie sa v každom jednotlivom prípade náležite zohľadňujú aspekty dôvernosti, čas potrebný na korešpondenciu, objem materiálu, ktorý sa má oznámiť, a jednoduchosť prístupu k informáciám.

               3.   Bez obmedzenia všeobecnej platnosti odseku 2, ak sa používajú elektronické prostriedky, musia byť také, aby zabezpečili úplnosť, neporušenosť a dôvernosť informácií počas ich prenosu.

               4.   Ak orgán ESMA a agentúra ACER spoločne určia používanie konkrétneho elektronického systému komunikácie s agentúrou ACER a národnými regulačnými orgánmi, ktorý patrí do rozsahu pôsobnosti tohto nariadenia, tento systém sa použije na takto vymedzené účely.

            Článok 5
            Žiadosti o informácie alebo spoluprácu

               1.   Žiadajúci orgán používa pri žiadostiach o spoluprácu alebo výmenu informácií, ktoré patria do rozsahu pôsobnosti tohto nariadenia, formulár stanovený v prílohe I a:

                           a)

                           uvedie podrobnosti žiadaných informácií alebo spolupráce a

                           b)

                           prípadne identifikuje všetky prípadné otázky týkajúce sa dôvernosti akýchkoľvek informácií, ktoré možno získať.

               2.   Žiadajúci orgán môže k žiadosti priložiť akýkoľvek dokument alebo sprievodný materiál, ktorý považuje za potrebný na podporu uvedenej žiadosti.

               3.   V naliehavých prípadoch môže žiadajúci orgán podať žiadosť ústne. S výnimkou prípadu, keď vymedzený orgán, ktorému sa podáva ústna žiadosť („dožiadaný orgán“), nedá súhlas s inou možnosťou, táto ústna žiadosť sa následne bez zbytočného odkladu potvrdí písomne.

            Článok 6
            Potvrdenie prijatia
            Dožiadaný orgán potvrdí žiadajúcemu orgánu prijatie žiadosti v lehote určenej v písomnej žiadosti alebo v písomnom potvrdení potvrdzujúcom ústnu žiadosť podanú v súlade s článkom 5, alebo, ak nie je určená žiadna lehota, do desiatich pracovných dní od doručenia uvedenej písomnej žiadosti alebo písomného potvrdenia. Prijatie sa potvrdzuje prostredníctvom formulára stanoveného v prílohe II a, ak je to možné, uvedie sa v ňom odhadovaný dátum odpovede na žiadosť.

            Článok 7
            Odpoveď na žiadosť

               1.   Ak dožiadaný orgán požaduje objasnenie žiadosti podanej v súlade s článkom 5, požiada o objasnenie žiadajúci orgán bez zbytočného odkladu použitím akýchkoľvek vhodných prostriedkov, a to buď ústne, alebo písomne. Žiadajúci orgán poskytne objasnenie bez zbytočného odkladu.

               2.   Pri vybavovaní žiadosti podanej v súlade s článkom 5 dožiadaný orgán:

                           a)

                           použije formulár stanovený v prílohe III;

                           b)

                           prijme v rámci svojich právomocí všetky primerané opatrenia na zabezpečenie požadovanej spolupráce alebo poskytnutia informácií a

                           c)

                           koná bezodkladne a spôsobom, ktorým sa zabezpečí, aby sa akékoľvek potrebné regulačné opatrenie mohlo vhodne vykonať so zreteľom na komplexnosť predmetnej žiadosti a toho, či treba zapojiť tretie strany.

               3.   Ak je dožiadaný orgán príslušným orgánom, ktorý odmieta konať v plnom rozsahu alebo čiastočne na základe žiadosti za jednej z výnimočných okolností uvedených v článku 25 ods. 2 nariadenia (EÚ) č. 596/2014, bezodkladne informuje žiadajúci orgán použitím akýchkoľvek vhodných prostriedkov, a to buď ústne, alebo písomne. Následne písomne potvrdí svoje rozhodnutie, pričom uvedie, na ktorú z uvedených výnimočných okolností sa pri zamietnutí odvoláva.

            Článok 8
            Postupy spracúvania nevybavených žiadostí

               1.   Ak sa dožiadaný orgán dozvie o okolnostiach, ktoré môžu viesť k oddialeniu odhadovaného dátumu odpovede o viac ako desať pracovných dní, oznámi to bez zbytočného odkladu žiadajúcemu orgánu.

               2.   Dožiadaný orgán prípadne poskytuje žiadajúcemu orgánu pravidelnú spätnú väzbu o postupe spracúvania nevybavenej žiadosti vrátane revidovaných odhadov dátumu odpovede.

               3.   Ak bola žiadosť označená ako naliehavá, dožiadaný orgán uskutoční konzultáciu so žiadajúcim orgánom o frekvencii potrebných aktualizácií.

               4.   Vymedzené orgány navzájom spolupracujú s cieľom vyriešiť akékoľvek problémy, ktoré môžu pri vybavovaní žiadosti vzniknúť.

            Článok 9
            Nevyžiadaná spolupráca alebo výmena informácií

               1.   Na účely akejkoľvek spolupráce alebo výmeny informácií, ktoré patria do rozsahu pôsobnosti tohto nariadenia a ktoré nie sú predmetom konkrétnej žiadosti vrátane následnej komunikácie, ktorá sa ich týka, sa použije formulár stanovený v prílohe IV.

               2.   V prípade výmeny informácií uvedenej v článku 25 ods. 3, 5 a 8 nariadenia (EÚ) č. 596/2014, ktorá patrí do rozsahu pôsobnosti tohto nariadenia, ak sa príslušný orgán domnieva, že informácie by sa mali poskytnúť naliehavo, môže zaslať informácie ústne za predpokladu, že informácie sa následne bez zbytočného odkladu zašlú písomne prostredníctvom formulára stanoveného v prílohe IV.

            Článok 10
            Postupy spolupráce

               1.   Na účely zabezpečenia koordinovaného prístupu podľa článku 25 ods. 3 nariadenia (EÚ) č. 596/2014, ktorý sa týka cezhraničných prípadov zahŕňajúcich finančné nástroje v súvislosti s veľkoobchodnými energetickými produktmi, sa príslušné orgány zúčastňujú na žiadosť agentúry ACER na cezhraničnej vyšetrovacej skupine zriadenej podľa článku 16 ods. 4 písm. c) nariadenia Európskeho parlamentu a Rady (EÚ) č. 1227/2011 (4).

               2.   Na účely zabezpečenia jednotného prístupu k presadzovaniu príslušných pravidiel podľa nariadenia (EÚ) č. 596/2014 a nariadenia (EÚ) č. 1227/2011 vedú orgán ESMA a agentúra ACER bez ohľadu na existenciu konkrétneho prípadu pravidelné vzájomné konzultácie.

               3.   Ak je orgán ESMA podľa článku 25 ods. 6 druhého pododseku nariadenia (EÚ) č. 596/2014 požiadaný o koordináciu vyšetrovania alebo kontrolu s cezhraničným vplyvom, môže zriadiť ad hoc dočasnú skupinu s cieľom zahrnúť príslušné orgány členských štátov, ktorých sa toto vyšetrovanie alebo kontrola týka.

            Článok 11
            Predloženie orgánu ESMA podľa článku 25 ods. 7
            Predloženie orgánu ESMA podľa článku 25 ods. 7 nariadenia (EÚ) č. 596/2014 v prípade zamietnutia alebo nevyhovenia v primeranej lehote sa podáva písomne a obsahuje:

                        a)

                        kópiu žiadosti o spoluprácu alebo výmenu informácií a akúkoľvek prijatú odpoveď;

                        b)

                        dôvody na predloženie orgánu ESMA v prípade zamietnutia alebo nevyhovenia.

            Článok 12
            Obmedzenia a prípustné používanie informácií

               1.   Pri používaní formulárov uvedených v prílohách zahrňujú vymedzené orgány primerané upozornenie na dôvernosť v súlade s príslušným formulárom.

               2.   Dožiadaný orgán nezverejňuje existenciu ani obsah žiadosti o spoluprácu alebo výmenu informácií, ktoré patria do rozsahu pôsobnosti tohto nariadenia, s výnimkou prípadov, keď žiadajúci orgán s takýmto zverejnením informácií súhlasí. Ak sa takýto súhlas neudelí a ak sa žiadosti nedá primerane vyhovieť bez toho, aby sa zverejnila jej existencia alebo obsah, žiadajúci orgán stiahne alebo pozastaví svoju žiadosť dovtedy, kým žiadajúci orgán nie je schopný takýto súhlas so zverejnením informácií poskytnúť.

               3.   Informácie prijaté ako súčasť žiadosti o spoluprácu alebo výmenu informácií, ktoré patria do rozsahu pôsobnosti tohto nariadenia, používa vymedzený orgán prijímajúci informácie výlučne na vykonávanie svojich povinností a funkcií alebo na účely zabezpečenia dodržiavania alebo presadzovania nariadenia (EÚ) č. 596/2014 alebo prípadne nariadenia (EÚ) č. 1227/2011, a to vrátane, ale nie výlučne, začatia alebo vedenia trestných, správnych, občianskoprávnych alebo disciplinárnych konaní vyplývajúcich z porušenia uvedených nariadení alebo pomoci v takýchto konaniach.

            Článok 13
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. októbra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 173, 12.6.2014, s. 1.

            (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

            (3)  Vykonávacie nariadenie Komisie (EÚ) 2018/292 z 26. februára 2018, ktorým sa stanovujú vykonávacie technické predpisy, pokiaľ ide o postupy a formuláre na výmenu informácií a pomoc medzi príslušnými orgánmi v súlade s nariadením Európskeho parlamentu a Rady (EÚ) č. 596/2014 o zneužívaní trhu (Ú. v. EÚ L 55, 27.2.2018, s. 34).

            (4)  Nariadenie Európskeho parlamentu a Rady (EÚ) č. 1227/2011 z 25. októbra 2011 o integrite a transparentnosti veľkoobchodného trhu s energiou (Ú. v. EÚ L 326, 8.12.2011, s. 1).

            PRÍLOHA I
            Formulár žiadosti o pomoc
            ŽIADOSŤ O POMOC

            PRÍLOHA II
            Formulár potvrdenia o prijatí žiadosti o pomoc
            POTVRDENIE O PRIJATÍ ŽIADOSTI O POMOC

            PRÍLOHA III
            Formulár odpovede na žiadosť o pomoc
            ODPOVEĎ NA ŽIADOSŤ O POMOC

            PRÍLOHA IV
            Formulár na poskytnutie nevyžiadanej výmeny informácií
            NEVYŽIADANÁ VÝMENA INFORMÁCIÍ


title: Vykonávacie nariadenie Komisie (EÚ) 2020/1407 zo 6. októbra 2020, ktorým sa prijíma žiadosť o udelenie štatútu nového vyvážajúceho výrobcu, pokiaľ ide o konečné antidumpingové opatrenia uložené na dovoz keramického stolového a kuchynského riadu s pôvodom v Čínskej ľudovej republike, a mení vykonávacie nariadenie (EÚ) 2019/1198

text:
                  7.10.2020

                  SK

                  Úradný vestník Európskej únie

                  L 325/22

         VYKONÁVACIE NARIADENIE KOMISIE (EÚ) 2020/1407
         zo 6. októbra 2020,
         ktorým sa prijíma žiadosť o udelenie štatútu nového vyvážajúceho výrobcu, pokiaľ ide o konečné antidumpingové opatrenia uložené na dovoz keramického stolového a kuchynského riadu s pôvodom v Čínskej ľudovej republike, a mení vykonávacie nariadenie (EÚ) 2019/1198
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (ďalej len „základné nariadenie“) (1),
         so zreteľom na vykonávacie nariadenie Komisie (EÚ) 2019/1198 z 12. júla 2019, ktorým sa po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036 ukladá konečné antidumpingové clo na dovoz keramického stolového a kuchynského riadu s pôvodom v Čínskej ľudovej republike (2), a najmä na jeho článok 2,
         keďže:
         A.   PLATNÉ OPATRENIA

                     (1)

                     Rada 13. mája 2013 uložila vykonávacím nariadením Rady (EÚ) č. 412/2013 (ďalej len „pôvodné nariadenie“) (3) konečné antidumpingové clo na dovoz keramického stolového a kuchynského riadu (ďalej len „dotknutý výrobok“) s pôvodom v Čínskej ľudovej republike (ďalej len „ČĽR“) do Únie.

                     (2)

                     V nadväznosti na revízne prešetrovanie pred uplynutím platnosti podľa článku 11 ods. 2 základného nariadenia Komisia 12. júla 2019 vykonávacím nariadením (EÚ) 2019/1198 predĺžila platnosť opatrení pôvodného nariadenia o ďalších päť rokov.

                     (3)

                     V nadväznosti na prešetrovanie obchádzania podľa článku 13 ods. 3 a článku 14 ods. 5 základného nariadenia Komisia 28. novembra 2019 vykonávacím nariadením Komisie (EÚ) 2019/2131 zmenila nariadenie (EÚ) 2019/1198 (4).

                     (4)

                     V pôvodnom prešetrovaní sa v súlade s článkom 17 základného nariadenia na prešetrenie vyvážajúcich výrobcov v ČĽR uplatnil výber vzorky.

                     (5)

                     Komisia uložila na dovoz dotknutého výrobku v prípade vyvážajúcich výrobcov z ČĽR zaradených do vzorky individuálne antidumpingové colné sadzby v rozmedzí od 13,1 % do 23,4 %. V prípade spolupracujúcich vyvážajúcich výrobcov, ktorí neboli zaradení do vzorky, bola uložená colná sadzba vo výške 17,9 %. Zoznam spolupracujúcich vyvážajúcich výrobcov nezaradených do vzorky sa uvádza v prílohe I k vykonávaciemu nariadeniu (EÚ) 2019/1198 nahradenej vykonávacím nariadením (EÚ) 2019/2131. Na dotknutý výrobok od spoločností z ČĽR, ktoré sa buď neprihlásili, alebo nespolupracovali pri prešetrovaní, bola ďalej uložená colná sadzba pre celú krajinu vo výške 36,1 %.

                     (6)

                     Podľa článku 2 vykonávacieho nariadenia (EÚ) 2019/1198 Komisia môže prílohu I k uvedenému nariadeniu zmeniť tak, že novému vyvážajúcemu výrobcovi sa prizná colná sadzba uplatňovaná v prípade spolupracujúcich spoločností, ktoré neboli zaradené do vzorky, teda vážená priemerná colná sadzba vo výške 17,9 %, ak prípadný nový vyvážajúci výrobca v ČĽR poskytne Komisii dostatočné dôkazy, že:

                                 a)

                                 nevyvážal dotknutý výrobok do Únie počas obdobia prešetrovania, na základe ktorého boli uložené opatrenia, t. j. od 1. januára 2011 do 31. decembra 2011 (ďalej len „pôvodné obdobie prešetrovania“),

                                 b)

                                 nie je prepojený so žiadnymi vývozcami ani výrobcami v ČĽR, ktorí podliehajú antidumpingovým opatreniam uloženým pôvodným nariadením, a

                                 c)

                                 v skutočnosti vyvážal do Únie dotknutý výrobok po skončení pôvodného obdobia prešetrovania alebo prijal neodvolateľný zmluvný záväzok vyviezť značné množstvo do Únie.

               B.   ŽIADOSŤ O UDELENIE ŠTATÚTU NOVÉHO VYVÁŽAJÚCEHO VÝROBCU

                     (7)

                     Spoločnosť Liling Yuanmei Ceramic Co., Ltd. (ďalej len „Yuanmei“ alebo „žiadateľ“) predložila Komisii žiadosť o udelenie štatútu nového vyvážajúceho výrobcu, na základe ktorého by podliehala colnej sadzbe uplatniteľnej na spolupracujúce spoločnosti v ČĽR nezaradené do vzorky, ktorá predstavuje 17,9 %. Žiadateľ tvrdil, že spĺňa všetky tri podmienky stanovené v článku 2 vykonávacieho nariadenia (EÚ) 2019/1198.

                     (8)

                     S cieľom určiť, či žiadateľ spĺňa podmienky na udelenie štatútu nového vyvážajúceho výrobcu stanovené v článku 2 nariadenia (EÚ) 2019/1198 (ďalej len „podmienky štatútu nového vyvážajúceho výrobcu“), Komisia najprv zaslala žiadateľovi dotazník, v ktorom ho požiadala o dôkazy o tom, že spĺňa uvedené podmienky.

                     (9)

                     Komisia vyplnený dotazník zanalyzovala a následne požiadala o ďalšie informácie a podporné dôkazy, ktoré žiadateľ predložil.

                     (10)

                     Komisia sa snažila overiť všetky informácie, ktoré považovala za potrebné na to, aby stanovila, či žiadateľ spĺňa podmienky štatútu nového vyvážajúceho výrobcu. Komisia na tento účel zanalyzovala dôkazy predložené žiadateľom vo vyplnenom dotazníku, pričom nahliadla do rôznych online databáz vrátane databáz Orbis (5) a Qichacha (6) a krížovo overila informácie spoločnosti s informáciami predloženými v predchádzajúcich prípadoch. Súčasne informovala výrobné odvetvie Únie o žiadosti žiadateľa a vyzvala ho, aby v prípade potreby poskytlo pripomienky. Od výrobného odvetvia Únie neboli doručené žiadne pripomienky.

               C.   ANALÝZA ŽIADOSTI

                     (11)

                     V súvislosti s podmienkou stanovenou v článku 2 písm. a) vykonávacieho nariadenia (EÚ) 2019/1198, že žiadateľ nevyvážal dotknutý výrobok do Únie počas obdobia prešetrovania, na základe ktorého boli uložené opatrenia, t. j. od 1. januára 2011 do 31. decembra 2011 (ďalej len „pôvodné obdobie prešetrovania“), Komisia zistila, že žiadateľ v tom čase ako spoločnosť neexistoval. Stanovy akciovej spoločnosti Yuanmei a jej obchodná licencia sú z mája 2017. Žiadateľ teda nemohol počas daného obdobia prešetrovania vyvážať dotknutý výrobok do Únie, a preto spĺňa túto podmienku.

                     (12)

                     V súvislosti s podmienkou stanovenou v článku 2 písm. b) vykonávacieho nariadenia (EÚ) 2019/1198, že žiadateľ nie je prepojený so žiadnymi vývozcami ani výrobcami, ktorí podliehajú antidumpingovým opatreniam uloženým pôvodným nariadením, Komisia zistila, že spoločnosť Yuanmei nie je prepojená so žiadnym čínskym vyvážajúcim výrobcom podliehajúcim pôvodným antidumpingovým opatreniam. Podľa čínskej obchodnej databázy Qichacha pán Xingfen Liu, ktorý je jediným akcionárom spoločnosti Yuanmei, nevlastní ani nemá v držbe podiely v žiadnej inej spoločnosti zaoberajúcej sa výrobou, spracovaním, predajom alebo nákupom dotknutého výrobku okrem spoločnosti Yuanmei. Výrobné odvetvie Únie navyše nepredložilo žiadne pripomienky týkajúce sa možných podnikových prepojení s inými spoločnosťami. Ani z kľúčových dokumentov, v ktorých sa stanovuje štruktúra spoločnosti Yuanmei a jej stanovy, sa nezistilo, že by mal žiadateľ prepojenia s inými spoločnosťami. A nakoniec ani po preskúmaní účtovnej knihy predaja spoločnosti Yuanmei nevzniklo podozrenie o prepojení niektorého zo zákazníkov so spoločnosťou Yuanmei. Možno teda konštatovať, že Komisia nezistila žiadny vzťah podľa vymedzení vo vykonávacom nariadení Komisie 2015/2447 (7). Žiadateľ teda túto podmienku spĺňa.

                     (13)

                     V súvislosti s podmienkou stanovenou v článku 2 písm. c) nariadenia (EÚ) 2019/1198, že žiadateľ skutočne vyvážal dotknutý výrobok do Únie po pôvodnom období prešetrovania alebo prijal neodvolateľný zmluvný záväzok vyviezť do Únie značné množstvo, Komisia zistila, že žiadateľ vyvážal do Únie v roku 2019, teda po pôvodnom období prešetrovania. Žiadateľ predložil faktúry, baliaci list, nákladný list a potvrdenie o platbe pre objednávku, ktorú zadala v roku 2019 spoločnosť v Španielsku.

                     (14)

                     Komisia preto dospela k záveru, že žiadateľ spĺňa podmienku stanovenú v článku 2 nariadenia (EÚ) 2019/1198.

                     (15)

                     Žiadateľ preto spĺňa všetky tri podmienky na priznanie štatútu nového vyvážajúceho výrobcu stanovené v článku 2 nariadenia (EÚ) 2019/1198, a žiadosť by sa preto mala schváliť. Žiadateľ by mal teda podliehať antidumpingovému clu vo výške 17,9 % pre spolupracujúce spoločnosti nezahrnuté do vzorky v rámci pôvodného prešetrovania.

               D.   POSKYTNUTIE INFORMÁCIÍ

                     (16)

                     Žiadateľ a výrobné odvetvie Únie boli informovaní o základných skutočnostiach a úvahách, na základe ktorých sa považovalo za vhodné priznať spoločnosti Liling Yuanmei Ceramic Co., Ltd. (ďalej len „Yuanmei“) sadzbu antidumpingového cla uplatniteľnú na spolupracujúce spoločnosti nezaradené do vzorky v rámci pôvodného prešetrovania.

                     (17)

                     Strany dostali možnosť predložiť pripomienky. Neboli doručené žiadne pripomienky.

                     (18)

                     Toto nariadenie je v súlade so stanoviskom výboru zriadeného podľa článku 15 ods. 1 základného nariadenia,

               PRIJALA TOTO NARIADENIE:

            Článok 1
            Do prílohy I k nariadeniu (EÚ) 2019/1198, ktorá obsahuje zoznam spolupracujúcich spoločností nezaradených do vzorky, sa dopĺňa táto spoločnosť:

                        Spoločnosť

                        Doplnkový kód
                        TARIC

                        Liling Yuanmei Ceramic Co., Ltd.

                        C556

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. októbra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Ú. v. EÚ L 189, 15.7.2019, s. 8.

            (3)  Vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 131, 15.5.2013, s. 1).

            (4)  Vykonávacie nariadenie Komisie (EÚ) 2019/2131 z 28. novembra 2019, ktorým sa mení vykonávacie nariadenie (EÚ) 2019/1198, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 321, 12.12.2019, s. 139).

            (5)  Orbis je celosvetový poskytovateľ podnikových informácií, ktoré sa týkajú viac ako 220 miliónov spoločností po celom svete. Poskytuje najmä štandardizované informácie o súkromných spoločnostiach a podnikových štruktúrach.

            (6)  Qichacha je súkromná zisková databáza v čínskom vlastníctve, ktorá spotrebiteľom/odborníkom poskytuje obchodné údaje, informácie o úveroch a analytické údaje o súkromných a verejných spoločnostiach usadených v Číne.

            (7)  V článku 127 vykonávacieho nariadenia Komisie 2015/2447 (Ú. v. EÚ L 343, 29.12.2015, s. 558) (colný kódex Únie) sa stanovuje, že dve osoby sa považujú za prepojené, ak je splnená jedna z týchto podmienok: a) jedna z nich je predstaviteľom alebo riaditeľom podniku druhej osoby alebo naopak; b) sú právne uznanými obchodnými spoločníkmi; c) sú zamestnávateľom a zamestnancom; d) tretia strana priamo alebo nepriamo vlastní, ovláda alebo má v držbe aspoň 5 % hodnoty akcií alebo podielov s hlasovacím právom jednej aj druhej osoby; e) jedna z nich priamo alebo nepriamo ovláda druhú; f) obe sú priamo alebo nepriamo ovládané treťou osobou; g) spoločne priamo alebo nepriamo ovládajú tretiu osobu; h) sú členmi jednej rodiny. Osoby, ktoré sú obchodnými spoločníkmi, pričom jedna z nich je bez ohľadu na označenie výhradným zástupcom, výhradným distribútorom alebo výhradným koncesionárom druhej osoby, sa považujú za prepojené osoby, len ak spĺňajú kritériá uvedené v predchádzajúcej vete.